《饯石斋于石门用前贪泉韵兼简诸友》
明代·林光

鬅鬙双鬓我何言，机会能逢几百年。共趁风光来野艇，更留声迹到名泉。

烟波在处还诸子，鸾凤看飞上九天。回首东山明月上，更须留醉白沙船。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。